**ОТЧЕТ**

**За дейността на**

**НЧ „Надежда 1883” – с. Полски Сеновец,**

**Община Полски Тръмбеш, област Велико Търново**

**За 2020 година**

Народните читалища са духовните огнища на България, които създават, съхраняват и пренасят за поколенията най-положителните традиции в културния ни живот. НЧ „Надежда 1883” е доброволна самоуправляваща се културно-просветна организация с нестопанска цел, която изпълнява държавни и културно- просветни задачи в областта на културата, образованието и социалната сфера и е регистрирана съгласно разпоредбите на Закона за народните читалища. То е обединителен център за решаване на въпросите от всестранният живот на хората от населеното място и обществена необходимост за да задоволява духовните потребности и да създава по-добри условия за тяхната творческа изява.

 Измина една тежка година, която засегна доста мероприятия, както читалищната дейност така и библиотеката. Въпреки неизбежните предизвикателства пред, които бяхме изправени не може да не се чувстваме поне малко горди от изпълненията на нашата съвместна работа. Основните задачи, които стоят пред читалищата се осъществяват чрез следните основни дейности – библиотечна, културно-масова, стопанска, финансова и художествена самодейност. През изтеклия период са направени 5 заседания от които 4 разширени, съвместно с проверителната комисия, и 1 събрание – годишно-отчетно, което беше отложено поради затягане на епидемичните мерки и се проведе през м.юни.

Всички членове на настоятелството присъстваха редовно на заседанията, за да решаваме заедно трудните и отговорни задачи. Необходимо е да продължим организационното укрепване и да активираме работата на читалищното ръководство.

 Поради излизане в болничен на работник-библиотеката Ивета Дачева, трябваше да назначим човек на мястото и докато излезе по майчинство. От 19.10.2020г. – с решение на читалищното настоятелство по граждански договор назначихме Мартина Гърдева до края на годината на 8 часов реботен ден.

Библиотечната дейност е един от основните функции на читалището. В момента разполагаме с 14 561 книги. Фондът на библиотеката беше обновен с 10 нови книги, закупени от читалището и 4 книги дарение от общината. Всички книги са подредени на стилажи, а новите се слагат на отделен стилаж и на видно място, за да преставляват интерес за читателите.

Ролята на библиотекаря е да следи и проучва читателските интереси, да подобрява обслужването на читателите и да обогатява книжния фонд. Хората от селото даряват книги от личните си библиотеки, някои са морално остарели, но не им отказваме да ги приемаме. Даринка Тонкова направи дарение от 26 книги, повечето от които пътеписи и поеми на Иван Вазов. Мариета Русева дари 6 книги за читалището.

През 2020 година броят на читателите сравнителни намаля, общо са 43 броя – от които 27 възрастни и 16 деца. Най-редовните читатели са : Надка Рекова, Теменужка Петърчева, Цветана Прашанова, Иван Блажев и Анелия Зарзаланова. Библиотеката е абонирана за вестник „Борба” и вестник „Янтра днес„ от общината. Читалищното настоятелство абонира още два вестника „Читалищен” и „Държавен” и едно списание „Култура”. Всички членове на читалището могат да четат вестниците, вратите са отворени всеки ден. С лични средства по собствена инициатива Веска Манафова е абонирала за читалището вестник „Клуб 100”. Тя е най-редовния читател на вестници.

 Библиотеката се отоплява на твърдо гориво. Материалната база е добра. Има отдел за възрастни и детска читалня. Спазва се хигиената и се правят дезинфекции на помещенията. На първия етаж на библиотеката във фойето има битов кът, който има нужда от обновяване и табла за кръгли и юбилейни годишнини на възрожденци и революционери. Тук се намира и Клуба на самодееца в който се събираме за провеждане на репетиции,тържества на самодейците,беседи,заседания и други. Клуба се поддържа в добро състояние,отоплява се на твърдо гориво. Разполагаме с компютър,принтер,телевизор,видеонаблюдение на камерите от компютъра,маси и столове.

Културно-масовата работа заема важно място в читалището. По традиция годината започна с отбелязване на денят на родилната помощ /Бабинден/ 21 януари на всеобщо селско празненство. Читалището ,жените от клуба на пенсионера и жени от селото празнуваха заедно.На тържеството бяха поканени : акушерката – Йорданка Манафова, която извърши ритуал бабуване, д-р Александрова и медицинската сестра Нели Иванова,на които изказахме благодарности и поднесохме цветя. Поднесоха се поздрави, пяха се песни, имаше хумор и добро настроение. Поздравихме и поднесохме цветя на жените, които са работили в здравната служба,аптеката,детската градина, а именно Снежана Иларионова Михтиева – санитарка, Катя Четалбашева – аптекар, Цветанка Черкелиева – медицинска сестра, Иванка Владева – санитарка. Проведохме и томбола с награди. Тържеството завърши с хора и танци.

През месец февруари отпразнувахме и денят на лозаря „Трифон Зарезан”. Агрономът Ангел Азгоров извърши зарязване в дома на Петранка и Марин Зарзаланови в които бяхме поканени. Домакините ни посрещнаха с пити, сладки и вино, а ние ги благословихме да има берекет и здраве в тази къща. За осъществяване на тържеството и неговата подготовка участваха Ивета Дачева и Симеон Петърчев, които организираха и дегостация на бяло и червено вино със жури в състав Ангел Азгоров и Христо Некезов от П.Тръмбеш, наградени бяха най-добрите винари. Гост беше и кмет на селото ни Красимир Колев.

 На 1 март празнувахме Ден на самодееца и Баба Марта. Председателя поздрави самодейците и ги закичи с мартенички за здраве и късмет. Празникът на жената 8-ми март беше отбелязан в клуба на самодееца. Жените бяха приветствани с рецитал за жената – майка и баба от Бонка Галунова и Ивета Дачева. Самодейците Марийка Манафова, Стефка Стаматова и Христо Топалангелов поздравиха с песни присъстващите. Имаше томбола, музика и танци.

След този празник настъпи епидемична забрана и преустановихме временно всички празници, фестивали и тържества.

На 2 юни се организирахме и поднесохме цветя и венци на паметните плочи на загиналите, които се намират на читалищната сграда в селото ни. Беседи изнесоха г-жа Илка Тонкова – председател на П.К. и Ивета Дачева.

На 8-ми юни отбелязахме празника на селото с празнична литургия и курбан за здраве. На възрастните, които не дойдоха в църквата се раздаде курбан по домовете, организирано от Кметството. През месец юни се отбелязва един от най-пъстрите празници – „Еньовден”. Празникът е свързан с разцвета на природата. Всички преминаха през големия венец от билки за здраве – направен от Димитричка Шишкънова. Раздадохме Еньовски китки и чай от 17 вида пресни билки – направен от Марийка Гърдева. Раздадохме питки и сладки, които бяха направени от жените от селото ни : Маргарита Палазова, Цветанка Прашанова, Йорданка Прашанова, Димитричка Шишкънова и други.Празникът беше на открито на 24 юни за да почувстваме аромата на липите и други билки,които се намират около нас.

През лятната ваканция събрахме деца от различна възраст, и им подарихме книжки за оцветяване. Децата се забавляваха, рисуваха с тебешири навън на плочките. Имаше почерпка от читалището, а рисунките бяха закачени на табло.

**Финансово и стопанско състояние.**

За 2020 г. беше събран членски внос от 53 члена по 5 лева на стойност 265 лв. За 2021 г. до сега е събран членски внос от 27 човека по 5 лв. на стойност 135 лв.

Други приходи са от договора ни с А1 България,сумата от 1050 лв се превежда по банков път на тримесичее. Общината превежда в банковата ни сметка субсидия всеки месец, която всяка година се променя според минималната работна заплата. Преведената сума се изразходва за заплата на работник-библиотека, социални и здравни осигуровки, на работодател, такси и платежни към банка ДСК гр.Полски Тръмбеш, за ел.енергия, вода, закупуване на дърва и въглища, горива, канцеларски материали,годишна такса на интернет и месечна такса на служебния телефон.

От сумата преведена от наема са поставени 4 камери, които са насочени в различни посоки за по-добро опазване на сградата. Сменен е прозорец с алуминиева дограма в детската читалня на библиотеката. Закупени са нови пътеки 5 бр. за библиотеката. Старата дървена дограма на прозорците е обновена с 5 прозореца от алуминиева дограма, които се намират на 2-ят етаж в салона на гримьорните.

Важен дял от дейността на читалището е художествената самодейност. Сформирахме заедно – Читалище и Пенсионерски клуб – групите :

1.Женска фолклорна група за народни песни. 2.Смесена фолклорна група „Настроение” с худ.ръководител Кичка Бъчварова. 3.Група за хумор – с худ.ръководител Йорданка Манафова.

Групите ни наброяват 17 жени и 5 мъже. През изтеклата година групите нямаха изяви на общинско и национално ниво, поради епидемичните мерки бяха отменени всички фестивали и събори. На местно ниво самодейците поздравиха с празничен концерт 1 октомври /международен ден на възрастните хора/ в салона на читалището, при спазване на епидемичните мерки, всички хора от третата възраст и Клуба на пенсионера. Поканихме гости от П.Тръмбеш, които уважиха празника и поздравиха присъстващите.

Благодарим на всички самодейци/Читалище и Пенсионерски клуб/, индивидуални изпълнители Марийка Манафова, Кичка Бъчварова, Стефка Стаматова, Христо Топалангелов, хумористите : Йорданка Манафова, Тодор Кънев и Георги Дончев, на музикалния съпровод : Петър Петров и Христо Некезов без които нашата програма нямаше да бъде на ниво. Благодарим и на ЗК „Ал.Стамболийски”, които почерпиха възрастните хора за празника. Читалището работи в тясно сътрудничество с Пенсионерския клуб, Кметството и кооперациите. В своята работа читалището винаги е намирало подкрепа от община П.Тръмбеш,Кметството, Пенсионерския клуб с които провежда съвместни мероприятия. Ние се стремим да превличаме все повече хора и да търсим нови разнообразни форми.

Благодарност отправяме към членовете на настоятелството и проверителната комисия за оказаната помощ и съдействие при решаване на различни проблеми. Благодаря и на работник-библиотеката Мартина Гърдева, която се стреми да изпълнява всички поставени задачи и бързо да навлезе в работата на читалището.

Заплануваните мероприятия в културния каледар не можаха да се изпълнят, но такава беше обстановката. Нека да си пожелаем преди всичко здраве, дълголетие, успехи, сили и да се върне пак възможността и желанието ни да направим най-доброто, за да издигнем читалището ни в едно културно средище и привлекателен център за всички поколения.

 БЛАГОДАРЯ ЗА ВНИМАНИЕТО !

 с. П.Сеновец